cyanic-selkie/wikianc huggingface dataset:
Christiaan VII van Denemarke
Christiaan VII (29 Januarie 1749 - 13 Maart 1808) was van 1766 tot met sy dood koning van Denemarke en Noorweë en Hertog van Sleeswyk-Holstein. Hy was van die Huis van Oldenburg en ’n seun van Frederik V en sy eerste vrou, Louise van Groot-Brittanje. Sy leuse was Gloria ex amore patriae ("Glorie deur ’n liefde vir die vaderland").
Christiaan se bewind was gekenmerk deur geestesongesteldheid en hy was vir die grootste deel daarvan slegs in naam koning. Sy halfbroer Frederik is in 1772 aangewys as regent van Denemarke. Van 1784 tot met Christiaan VII se dood in 1808 het sy seun, later Frederik VI, as nieamptelike regent opgetree.
Lewe
duimnael|links|140px|Christiaan jong seun. duimnael|180px|links|Christiaan VII en Caroline Matilda dans op hul troue.
Frederik V is op 14 Januarie 1766 dood en net weke voor sy 17de verjaardag is Christiaan aangewys as koning. Sy geestesongesteldheid het egter regeringsbesluite beïnvloed en sy dokter was veral bekommerd oor sy oormatige masturbasie.
Die jong koning het verloof geraak aan sy 15-jarige niggie Caroline Matilda, die suster van koning George III van die Verenigde Koninkryk. Sy het nie geweet hy is geestesiek nie. Hulle is op 8 November 1766 getroud, in dieselfde jaar as waarin hy gekroon is. Ná sy troue het die koning hom te buite gegaan, veral met seksuele promiskuïteit. Hy het eindelik ál sieker geraak; van die simptome was paranoia, selfverminking en hallusinasies.
Intussen het die koning se dokter, Johann Friedrich Struensee, ’n al hoe groter invloed oor hom gekry en hy en die eensame Caroline Matilda het ’n verhouding aangeknoop. In 1772 is die koning se huwelik ontbind. Hy en Caroline Matilda het twee kinders gehad, die toekomstige Frederik VI en prinses Louise Auguste. Daar word egter algemeen geglo prinses Louise was Struensee se dogter, veral wanneer protrette van hulle vergelyk word.
In dieselfde jaar is Struensee in hegtenis geneem en tereggestel ná ’n stortvloed van moderniserings en hervormings. Christiaan VII se stiefma, koningin Juliane Marie, het die beweging teen Struensee gelei en het ook die egskeiding bewerkstellig.
Van 1772 af was Christiaan net in naam koning. Tussen 1772 en 1784 is Denemarke regeer deur koningin Juliana Maria, sy halfbroer kroonprins Frederik en die Deense politikus Ove Høegh-Guldberg. Van 1784 af het sy seun, Frederik, voltyds as prinsregent regeer. Sy regentskap is gekenmerk deur liberale en landbouhervormings, maar ook deur die begin van die Napoleontiese Oorloë.
Christiaan is op 13 Maart 1808 op 59 oorlede ná ’n beroerte. Hy is deur sy seun Frederik VI opgevolg.
Hymedesmia dubia
Hymedesmia dubia is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1910 deur Lundbeck.
Hymedesmia ebria
Hymedesmia ebria is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1937 deur Alander.
Cadaba insularis
Cadaba insularis is 'n struik wat endemies aan Sokotra is.
Mercedes-Benz OM601-enjin
Die Mercedes-Benz OM601-enjin is 'n inlynviersilinder-dieselenjin wat deur Mercedes-Benz vervaardig is.
Drie variante van die enjin is gebou: 'n 2.0 L (1977 cc) model, 'n 2.2 L (2197 cc) weergawe wat vir die Amerikaanse mark gebou is, en 'n 2.3 L (2299 cc) vir kommersiële voertuie. Die eerste twee is deur die vervaardiger op 54 kW teen 4200 OPM en 130 Nm wringkrag gestel. Die toename in verplasing het uitlaatgasse verminder om aan Amerikaanse vereistes vir uitlaatvrystelling te voldoen. Die handelsvoertuigweergawe lewer 58 kW in standaardvariante en die turbo-aangejaagde weergawe (OM601.970) in die V230 TD en Vito 110D 72 kW.
Die OM601 is met 'n aluminiumkop op 'n ysterblok vervaardig.
Die nokas en brandstofinspuitpomp word deur 'n dupleksketting uit die krukas aangedryf. 'n Afsonderlike enkelketting dryf die oliepomp uit die krukas aan.
Brandstofvoorsiening is indirekte inspuiting via 'n voorkamer-opstelling. Die OM601 se inspuitpomp is 'n meganise brandstofinspuitingseenheid met 'n meganiese reguleerder van 5150 opm, 'n outomatiese hoogtevergoeding en 'n "laswaarnemende" outomatiese luierspoedbeheer. Die pomp word gesmeer deur 'n verbinding met die oliesirkulasie van die enjin.
Die gebruik van die blokverwarmer word aanbeveel in klimate waar dit onder 10 °F daal vir lang periodes.
Die enjin is in die 208D 308D en 408D Mercedes-Benz T1 gebruik en later die fase-1 308D Mercedes-Benz Sprinter.
Bingöl
Bingöl is 'n stad in die ooste van Turkye. Die stad het 'n bevolking van 165 867 in 2020 gehad met 'n oppervlakte van 8 125 km². Bingöl is die hoofstad van die Bingöl-provinsie in Anatolië.
Tetradenia barberae
Tetradenia barberae is 'n plant wat deel is van die Lamiaceae familie. Die spesie is endemies aan die Oos-Kaap en kom in die Albanie-ruigte voor. Dit plant word as seldsaam beskou.
Acanthascus unguiculatus
Acanthascus (Rhabdocalyptus) unguiculatus is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die geslag Acanthascus en behoort tot die familie Rossellidae. Die wetenskaplike naam van die spesie is die eerste keer geldig gepubliseer in 1904 deur Ijima.
Cadaba madagascariensis
Cadaba madagascariensis is 'n struik wat endemies aan Madagaskar is.
Agulhas-spinnekopbos
Die Agulhas-spinnekopbos (Serruria bolusii) is 'n blomdraende struik wat tot die genus Serruria behoort en deel van die fynbos vorm. Die plant is endemies aan die Wes-Kaap en kom in Elim heuwels en Soetanysberg voor. Die struik groei regop en word 1.0 m hoog en blom van Augustus tot Desember.
Die plant gaan dood na 'n brand maar die sade oorleef. Twee maande nadat dit geblom het, val die vrugte af. Die plant is eenslagtig. Bestuiwing vind plaas deur die werking van insekte. Die plant groei in sandgrond op hoogtes van 20 - 580 m.
Habiroe
thumb|200px|Die [[wigskrifvorm van die Sumeriese SA.GAZ.]]
Habiroe (soms ook geskryf as Hapiroe, en akkurater as ʿApiroe; "stowwerig", "vuil"; Sumeries: 𒊓𒄤, sagaz; Akkadies: 𒄩𒁉𒊒, ḫabiroe of ʿaperoe) is 'n term wat in geskrifte uit die 2de millennium v.C. in die Vrugbare Halfmaan gebruik is vir mense wat afwisselend beskryf word as rebelle, midadigers, rowers, huursoldate, boogskutters, slawe of werkers.
Hapiroe, Habiroe en ʿApiroe
thumb|200px|Idrimi van Alalach, "koning van die Habiroe".
In die tyd van Rim-Sin I (1822-1763 v.C.) het die Sumeriërs 'n groep Aramese nomades geken wat in Suid-Mesopotamië bekend was as SA.GAZ, wat "rowers" beteken. Die latere Akkadiërs het die term oorgeneem en dit in hulle fonetiese stelsel as Habiroe, of eintlik ʿApiroe, geskryf. Die term kom voor in honderde dokumente uit die 2de millennium v.C. oor 'n tydperk van 600 jaar, van die 18de tot die 12de eeu v.C. Dié dokumente is ontdek op terreine wat strek van Egipte, Kanaän en Sirië tot die hedendaagse Noord-Irak en Anatolië (Turkye).
Nie alle Habiroe was rowers en moordenaars nie: In die 18de eeu v.C. het 'n Noord-Siriese koning met die naam Irkabtoem (omstreeks 1740 v.C.) "vrede gemaak met die krygsheer Sjemoeba en sy Habiroe," terwyl die ʿApiroe Idrimi van Alalach die seun was van 'n afgesette koning; hy het 'n bende ʿApiroe gevorm om homself die koning van Alalach te maak.
Wat Idrimi met die ander ʿApiroe gemeen gehad het, was lidmaatskap van 'n minderwaardige sosiale klas van misdadigers en arbeiders wat 'n soms wettelose lewe aan die rand van gevestigde gemeenskappe gelei het. ʿApiroe het geen gemene etniese affiliteit of taal gehad nie; hulle persoonlike name was meestal Wes-Semities, maar ook dikwels Oos-Semities, Horities en Indo-Europees.
In die Amarna-briewe van die 14de eeu v.C. het die konings van Kanaän hulle soms as misdadigers beskryf, soms as huursoldate, soms as dagwerkers of slawe. Rib-Hadda van Bublos noem Abdi-Asjirta van Amoerroe (die moderne Libanon) en sy seun ʿApiroe, met die implikasie dat hulle gerebelleer het teen hulle gemeenskaplike heerser, die farao.
Tetradenia bainesii
Tetradenia bainesii is 'n struik of boom wat deel is van die Lamiaceae familie. Die spesie is inheems in Eswatini, Mosambiek, Suid-Afrika en Zimbabwe. In Suid-Afrika kom die plant in KwaZulu-Natal en Limpopo voor, meer spesifiek van die Blouberg tot in die noorde van KwaZulu-Natal.
Ruschia cradockensis
Ruschia cradockensis is 'n vetplant uit die vygiefamilie wat endemies aan Suid-Afrika is en in die Oos- en die Wes-Kaap voorkom.
Daar is twee subspesies:
Haworthia bayeri
Haworthia bayeri is 'n meerjarige sukkulent wat tot die genus Haworthia behoort. Die spesie is endemies aan die Oos-Kaap en die Wes-Kaap en kom van Oudtshoorn tot by Uniondale voor. Die plant het 'n voorkomsgebied van 1500 km² en die subpopulasies is klein en geïsoleer. Daar is 'n vermindering van 50% van al die populasies oor die afgelope twintig jaar as gevolg van onwettige versameling van die plante deur versamelaars en die habitat wat versteur word deur die versameling van brandhout. Die situasie word vererger deur oorbeweiding en vertrapping deur vee. Volstruisboerdery begin ook 'n bedreiging word.
Cadaba parvula
Cadaba parvula is 'n struik wat endemies aan Kenia was en nou as uitgestorwe beskou word.
Ruschia haworthii
Ruschia haworthii is 'n vetplant uit die vygiefamilie wat endemies aan Suid-Afrika is.
Cadaba somalensis
Cadaba somalensis is 'n struik wat endemies aan Somalië is.
Sporting CP
Sporting CP is 'n Portugese sportklub in die stad Lissabon, wat bekend is in die wêreld vir sy sokkerspan. Die sokkerspan speel sy tuiswedstryde in die Estádio José Alvalade, wat 'n kapasiteit van 50 000 sitplekke het. Die Drake het ook mededinging met die ander span uit Lissabon: SL Benfica.
Acanthascus victor
Die spons behoort tot die geslag Acanthascus en behoort tot die familie Rossellidae. Die wetenskaplike naam van die spesie is die eerste keer geldig gepubliseer in 1897 deur Ijima.
2008 Turkse Grand Prix
Die 2008 Formule Een Turkse Grand Prix is op 11 Mei 2008 op die Istanbul Park-renbaan in Istanboel, Turkye, gehou. Dit was die sewende wedren van die kampioenskapseisoen.
Die Brasiliaanse Ferraribestuurder Felipe Massa het die wedren gewen nadat hy uit die voorste posisie weggespring het. Lewis Hamilton van die McLaren-span het tweede geëindig en Massa se spanmaat, Kimi Räikkönen, het derde geëindig.
Kwalifisering
duimnael|links|1000px|Wegspringrooster vir die 2008 Turkse Grand Prix.
James Earl Jones
James Earl Jones (gebore 17 Januarie 1931) is 'n Amerikaanse akteur. Hy is bekend vir sy rolle in die rolprente Star Wars: Episode VI - Return of the Jedi (1983), Coming to America (1988), The Hunt for Red October (1990), en Rogue One: A Star Wars Story (2016).
Acanthascus affinis
Acanthascus (Staurocalyptus) affinis is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Cadaba stenopoda
Cadaba stenopoda is 'n struik wat inheems aan Kenia en Tanzanië is.
Statige spinnekopbos
Die statige spinnekopbos (Serruria altiscapa) is 'n blomdraende struik wat tot die genus Serruria behoort en deel van die fynbos vorm. Die plant is endemies] aan die Wes-Kaap en kom by Blokkop in Villiersdorp tot by die Hottentots-Hollandberge voor. Die struik groei regop en word 30 cm hoog en blom van Junie tot Oktober met die hoogtepunt in Augustus.
Die plant groei op hoogtes van 700 - 1 100 m en kom saam met Serruria elongata voor.
In Engels staan dit as die Stately Spiderhead bekend.
Ruschia heteropetala
Ruschia heteropetala is 'n vetplant uit die vygiefamilie wat endemies aan Suid-Afrika is en kom in die Wes-Kaap voor.
Humiditeit
Humiditeit is die hoeveelheid waterdamp in die lug. Waterdamp is die gasvormige toestand van die water en is onsigbaar. Humiditeit dui op die waarskynlikheid van die neerslag, dou, of mis. Hoër humiditeit verminder die doeltreffendheid van die afkoeling van die liggaam deur sweet omdat die tempo van verdamping van vog uit die vel verminder word. Hierdie effek word bereken in 'n hitte-indeks, wat gebruik word tydens somerweer.
Daar is drie hoofmetings van humiditeit: absoluut, relatief en spesifiek. Absolute humiditeit is die waterinhoud van die lug. Relatiewe humiditeit, uitgedruk as 'n persentasie, meet die huidige absolute humiditeit relatief tot die maksimum vir daardie temperatuur. Spesifieke humiditeit is 'n verhouding van die waterdampinhoud van die mengsel tot die totale luginhoud op 'n massabasis.
Absolute humiditeit
Absolute humiditeit is die totale massa waterdamp in 'n gegewe volume van lug. Dit neem nie temperatuur in ag nie. Absolute humiditeit in die atmosfeer strek van naby nul tot ongeveer 30 g/m3 wanneer lug versadig is by 30 °C.
Relatiewe humiditeit
Relatiewe humiditeit word uitgedruk as 'n persentasie van die maksimum hoeveelheid waterdamp wat lug kan dra by 'n sekere temperatuur.
Lug by 100% humiditeit is lug wat heeltemal versadig is aan waterdamp. Dus, as die temperatuur van hierdie lug sou daal, sou daar dadelik waterdruppels vorm.
Om die hoeveelheid waterdamp in versadigde lug (100% humiditeit) te bepaal, kan dit soos volg gedoen word:
Voorbeeld:
Veronderstel die omgewingstemperatuur is 30 °C en die relatiewe humiditeit is 50%. Kom ons bereken hoeveel waterdamp is teenwoordig in die lug by Durban.
Die persentasie waterdamp in lug by 100% humiditeit =
Die dampdruk van water by 30 °C is 4.242 kPa(a) {Uit stoomtabelle}
Omdat ons by Durban is, is die atmosferiese druk = 101.325 kPa
Dus, wanneer humiditeit 100% is, is die waterdamp in die lug = 4.242/101.325 = 4.19%
Die werklike humiditeit is egter 50%. Dus is die persentasie waterdamp in die lug = 4.19% × 50% = 2.09%
Om nou die absolute humiditeit te bereken, kan die volgende stappe gevolg word:
Hymedesmia filifera
Hymedesmia filifera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1875 deur Schmidt.
Asarja se gebed en Die Lied van die drie jong manne
Asarja se gebed en Die Lied van die drie jong manne is 'n Ou Testamentiese apokriewe boek. Dit is die tweede en vorm saam met twee ander Apokriewe boeke Susanna en Bel en die draak die drie toevoegings tot die boek van Daniël. Die verhaal kom in die Septuagint voor waar dit tussen Daniël 3:23 en Daniël 3:24 ingevoeg is.
Voor Daniël 3:23 word vertel hoe koning Nebukadnesar 'n goue beeld laat maak en die mense beveel het om dit te aanbid. Die drie jong manne, Gananja, Misael en Asarja (beter bekend as Sadrag, Mesag en Abednego) het geweier om die beeld te aanbid en die koning laat hulle in 'n warm oond gooi. In vers 24 word vertel hoe die koning verskrik opspring en sy raadgewers vra hoekom daar dan 4 persone in die oond is.
Die verhaal vertel wat tussen die twee verse gebeur het. Dit gaan oor die gebed van Asarja en die drie se loflied en hoe die Here se engel hulle beskerm het.
Die skrywer van die boek is onbekend (daar word vermoed dat dit Jode was) en daar word ook vermoed dat die boek tussen 170 tot 150 v.C. geskryf is.
Tetradenia clementiana
Tetradenia clementiana is 'n struik wat deel is van die Lamiaceae familie. Die spesie is endemies aan Madagaskar.
Langeberg-rebellie
Die Langeberg-rebellie van 1896-1897 was ‘n stryd van die Tswana teen Britse koloniale oorheersing.
Opstand
In die stryd om die verspreiding van runderpes te bekamp, is op 27 November 1896 17 beeste, waarvan slegs ‘n paar besmet was, doogeskiet. Beeste was nie alleen voedsel vir die Tswanas nie. Dit was ook hul rykdom en van groot kulturele belang. Die atmosfeer was deur die blanke indringing reeds gespanne en toe kom die nuwe owerheid en skiet van die Tswana se beeste. Hoofman Galeshewe en sy Tlhaping-volgelinge kom op Kersaand 1896 in opstand en vermoor twee blanke winkeliers. ‘n Polisiemag en soldate word gestuur om die daders aan te keer. Galeshewe vlug na skuiling in ‘n kloof in die Langeberge. Hoofman Toto van die Tlharo-groep en hoofman Luka Jantjie van die Batlapin sluit hier by hom aan. ‘n Gewapende mag van oor die 2000 man uit alle dele van die Kaapkolnie is byeengebring om die oproer te onderdruk. Dit neem die mag egter 6 maande om die 500 uitgehongerde en uitgeputte rebelle te verdryf. Eers daarna is die rebelle stelselmatig tot oorgawe gedwing. Luka Jantie het op 30 Julie 1897 gesneuwel en is onthoof. Toto het hom op 2 Augustus oorgegee en is na Robbeneiland verban. Galeshewe ontsnap en is heelwat later in ‘n grot vasgekeer en gewond. Hy is tot 12 jaar tronkstraf veroordeel. Tydens die opstand is ‘n 1500 rebelle gedood. Die koloniale magte se verliese was 28 man en 36 gewondes. Enkele rebelle is opgehang en vierduisend is gevange geneem en as kontrakarbeiders na die Wes-Kaap gedeporteer.
Acanthascus celebesianus
Acanthascus (Staurocalyptus) celebesianus is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die geslag Acanthascus en behoort tot die familie Rossellidae. Die wetenskaplike naam van die spesie is die eerste keer geldig gepubliseer in 1927 deur Ijima.
Lena Kadirowa
Lena Kadirowa (Russies: Лена Кадырова, 1938 – 2002) was 'n Tartaarse joernalis en digter van Astrachan, Rusland.
Biografie
Kadirowa is in 1938 in 'n Tartaarse familie gebore in Apastowo-rajon, destyds deel van die Tartaarse Outonome Sosialistiese Sowjetrepubliek. Aan die einde van die 1950's het sy na Astrachan verhuis en daar by 'n teater begin werk.
Kadirowa is meestal bekend vir haar taalaktivisme tydens die ontbinding van die Sowjetunie, toe sy daarin geslaag het om die eerste Tartaarstalige radioprogramme in Astrachan-oblast bekend te stel.
Ruschia holensis
Ruschia holensis is 'n vetplant uit die vygiefamilie wat endemies aan Suid-Afrika is en kom in die Wes-Kaap by Lutzville voor waar dit deel van die Sukkulente Karoo is. Die spesie is onbekend, dit is beskryf van een monster wat in 1964 gevind is. Die plant word tans as seldsaam beskou en daar is onsekerheid of dit nog bestaan of as uitgestorwe beskou moet word.
Wonderklip
Omdat dit redelik sag is, kan dit maklik tot onderdele van apparate verwerk word. Boonop is dit bestand teen sure en is dit ‘n goeie elektriese isolator. In ruimtetuie word dit gebruik. Ook word dit aangewend in die samestelling van nywerheidsdiamante. Wonderklip is merkwaardig bestand teen verwering soos blyk uit ‘n grafsteen gedateer 1928 in die Ottosdal-kerkhof.
Wonderklip word ten noorde van Ottosdal op die plase Driekuil en Gestoptefontein gedelf.
Hymedesmia filans
Hymedesmia filans is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1868 deur Schmidt.
Cadaba virgata
Cadaba virgata is 'n struik wat endemies aan Madagaskar is.
Giovanni Boccaccio
Giovanni Boccaccio was 'n Italiaanse digter en geleerde, wat die beste onthou word as outeur van die verhale in die Decamerone. Saam met Petrarch het hy die fondasie gelê vir die humanisme van die Renaissance, en die literatuur van die volkstaal opgehef tot op die vlak van die antieke klassieke literatuur.
Jeug
Boccaccio was die seun van 'n Toskaanse sakeman, Boccaccio di Chellino (Boccaccino genoem) ,en 'n moeder wat waarskynlik van Franse afkoms was. Hy het sy vroeëre kinderdae op ongelukkige wyse deurgebring in Florence. Sy vader het geen simpatie gehad teenoor Boccaccio se literêre inklinasies nie, en het hom gestuur(nie later as 1328 nie) na Napels ten einde ondervinding van besigheid op te doen(waarskynlik in die kantoor van die Bardi's, wat die hof van Napels gedomineer het by wyse van hulle lenings). In hierdie atmosfeer het Boccaccio die aristokratiese kant van die kommersiële wêreld leer ken, sowel as ook dit wat oorgebly het van die prag en luisterrykheid van die ridderlikheid van die Hof; en Feodalisme.
Hy het ook kanonieke reg geleer en het gemeng met die geleerde mans van die hof en die vriende en bewonderaars van Petrarch, deur wie hy te hore gekom het van Petrarch.
Vroeëre Werke
Dit was waarskynlik in 1340 dat Boccaccio teruggeroep is na Florence deur sy vader; wie betrokke was in die bankrotskap van die Bardi's. Die beskutte deel van sy lewe het dus tot 'n einde gekom, en daarna sou daar slegs moeilikhede en afwisselende periodes van armoede wees. Die jong Boccaccio het egter 'n klompie reeds voltooide werke van Napels af gebring. La caccia di Diana, een van sy vroegste werke, is 'n kort gedig in terza rima ('n iambiese vers bestaande uit stanzas van drie lyne) welke werk nie van groot verdienstelikheid was nie. Van sy meer belangrike werke is twee werke met temas wat verkry is van middeleeuse romanse: Il filocolo (c. 1336), a prosawerk in vyf boeke oor die liefdesverhouding en avonture van Florio en Biancofiore; en Il filostrato (c. 1338), 'n kort gedig in ottava rima ('n stanzavorm wat bestaan uit agt 11-lettergreep lyne) ,wat die verhaal vertel van Troilus en die ontroue Criseida. Die Teseida (waarskynlik begin in Napels en klaargemaak in Florence, 1340-41) is 'n ambisieuse epog van 12 cantos in ottava rym, waarin die oorloë van Theseus dien as die agtergrondstorie vir die liefde van twee vriende naamlik, Arcita en Palemone, vir dieselfde vrou (Emilia). Arcita wen haar liefde uiteindelik in 'n toernooi, maar sterf onmiddellik daarna.
Terwyl die temas van ridderlikheid en liefde van hierdie verhale lank reeds bekend was in die kringe van die hof, het Boccaccio hulle verryk met die vrugte van sy eie akute waarnemings van die werklike lewe. Hy het gepoog om die verhale op 'n edele en illustêre wyse voor te hou deur die vertoning van 'n retoriese ornament, ten einde sy Italiaans waardig te maak in terme van die vergelyking daarmee met die monumente van Latynse literatuur. Dit was ook Boccaccio wat die ottava rima tot literêre edelheid verhef het, welke die versmeter van die populêre minstrele was, wat weldra die karakteristieke voertuig van die Italiaanse verskuns sou word.
Boccaccio het intussentyd herhaaldelik probeer om sy finansiële sake in orde te kry, alhoewel hy nooit daarin sou slaag om so te doen nie. Min is egter bekend van sy lewe na sy terugkoms na Florence. Hy was tussen 1345 en 1346 in Ravenna; in Forli in 1347, en in Florence gedurende die verwoesting van die Swart Dood, oftewel die Builepes, plaag van 1348, en was hy weer in Florence gedurende 1349.
Petrarch en Boccaccio se volwasse jare
Van baie meer belang as amptelike eerbewyse is Boccaccio se eerste ontmoeting met Petrarch in Florence in 1350. Die ontmoeting het gehelp om 'n beslissende verandering in Boccaccio se letterkundige werk te berde te bring. Boccaccio het die ouer man vereer en eerbiedig as sy meester; en Petrarch het homself bewys as 'n serene berader waarop altyd staat gemaak kon word en wat altyd van hulp was, asook 'n hulpvaardige en betroubare helper. Saam het hulle, deur die uitruiling van boeke, nuus en idees, die fondasie gelê vir die humanistiese herowering van die antieke wêreld.
Na die Decameron; ten opsigte waarvan Petrarch in onkunde gebly het tot die laaste jare van sy lewe; het Boccaccio niks in Italiaans geskryf behalwe die Il Corbaccio, (1354–55-'n satire op 'n weduwee wat hom verwerp het) ;sy laat skrywes op Dante, en miskien hier en daar 'n liriek nie. Hy het instede daarvan homself gewend tot Latyn en homself toegewy aan humanistiese studies eerder as aan verbeeldingryke werk of poëtiese skeppingswerk.
Sy encyclopaedic De genealogia deorum gentilium (“Op die Genealogie van die Gode van die Heidene"), middeleeus in struktuur maar humanisties in gees, was waarskynlik begin in dieselfde jaar as sy ontmoeting met Petrarch maar was herhaaldelik en konsekwent gekorrigeer en hersien tot sy dood. Sy Bucolicum carmen (1351–66), 'n reeks allegoriese eclogues (kort pastorale gedigte) op kontemporêre gebeure; volg klassieke modelle op lyne wat alreeds aangedui was deue Dante en Petrarch. Sy ander Latynse werke sluit die De claris mulieribus (1360–74) in, wat 'n versameling biografieë van bekende vroue is; en die De casibus virorum illustrium (1355–74; “Op die Lot van Bekende Mans”), wat handel oor die onvermydelike katastrofe wat op almal wag wat te gelukkig is.
Die ontmoeting met Petrarch was egter nie die enigste oorsaak van die verandering in Boccaccio se skryfwerk nie. 'n Premature of voortydige verswakking van sy fisiese kragte en ook teleurstellings wat die liefde betref mag ook bygedra het daartoe. Sulke gebeure sou verduidelik waarom Boccaccio, wat voorheen altyd met lof oor vroue en liefde geskryf het, skielik die erge misoginistiese skrywe Corbaccio geskryf het en toe sy aandag en genialiteit aan ander sake begin bestee het. Daar is verdermeer tekens dat hy miskien aan godsdienstige twyfel begin ly het.
Petrarch beskryf hoe die Kartaagse monnik, Pietro Petrone op sy sterfbed in 1362 'n ander Kartaginiër, Gioacchino Ciani ,gestuur het om Boccaccio te oortuig om sy wêreldse studies te verwerp; en dit was Petrarch wat Boccaccio daarvan weerhou het om sy werke te verbrand en sy biblioteek te verkoop. So vroeg as 1360 was Boccaccio se leefwyse beskou as net asketies genoeg ten einde die taak van die pastorale verpleging van siele in 'n katedraal aan hom toe te vertrou. Hy het baie jare vroeër mindere ordes geneem, met miskien ten eerste die hoop om voordele daaruit te verkry.
Die herwinning van klassieke Latynse tekste soos Varro, Martial, Apuleius, Marcus Annaeus Seneca, Ovidius, en belangrikste van almal, - Tacitus—, het ook Boccaccio se bewonderenswaardige aandag opgeneem. Hy het ten spyte daarvan, het hy nie die Italiaanse digkuns; en sy entoesiasme vir sy onmiddellike voorgangers (veral Dante) verwaarloos nie. Dit was een van die eienskappe wat hom onderskei het van Petrarch. Sy Vita di Dante Alighieri of Trattatello in laude di Dante (die "Klein traktaat ter Lofprysing en Verering van Dante"), en die twee verkorte weergawes daarvan wys op sy toewyding aan Dante.
Boccaccio en die Renaissance
Boccaccio was in amper elke opsig 'n man van die Renaissance. Sy humanisme het nie slegs uit klassieke studies en die poging om antieke tekste te herontdek en te herinterpreteer bestaan nie, maar ook uit die poging om literatuur in die moderne tongvalle te verhef na die vlak van die klassieke tale deur die stel van streng standaarde daarvoor, en die voldoening aan daardie standaarde. Boccaccio het verder as Petrarch in die rigting gevorder, nie slegs omdat hy daarna gestreef het om prosa sowel as poësie te veredel nie, maar ook omdat hy alledaagse ondervindinge, beide tragies en komies, veredel het in werke soos sy Ninfale fiesolano, sy Elegia de Madonna Fiammetta en die Decamerone.
Alhoewel sy Teseida en Ninfale d'Ameto vergelyk kan word met klassieke genres, het sy Filocolo en Filostrato die literatuur van ridderlikheid en liefde, wat tot op die vlak van die alledaagse verval het, verhef tot geleerde kuns. Dieselfde aandag aan populêre en middeleeuse temas karakteriseer Italiaanse kultuur in die tweede helfte van die 15de eeu.
Sonder Boccaccio, sou die literêre hoogtepunt van die Italiaanse Renaissance histories onverstaanbaar gewees het.
Langsteelspinnekopbos
Die langsteelspinnekopbos (Serruria elongata) is 'n blomdraende struik wat tot die genus Serruria behoort en deel van die fynbos vorm. Die plant is endemies aan die Wes-Kaap en kom in die Du Toitskloofberge en van Riviersonderendberge tot by Bredasdorpberge asook die Elim-vlakte voor. Die struik is skraal en groei regop, word 1,5 m hoog en blom van Julie tot Oktober.
Die plant vrek na 'n brand maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Bestuiwing vind plaas deur die werking van insekte. Die plant groei in sandsteengrond op vlaktes en hellings op hoogtes van 150 - 800 m.
In Engels staan dit as die Long-stalk spiderhead bekend.
Hymedesmia flaccida
Hymedesmia flaccida is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Steve Sem-Sandberg
Steve Sem-Sandberg (gebore 16 Augustus 1958 in Oslo) is 'n Noorse skrywer. Hy verdeel sy tyd tussen Wene en Stockholm.
Hymedesmia flaccida
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1928 deur Topsent.
Steve Sem-Sandberg
Hy is 'n literêre kritikus en vertaler, sowel as 'n romansier, wat al verskeie pryse vir sy boeke ontvang het. Sy The Emperor Of Lies ,wat vertaal was deur Sarah Death, was 'n blitsverkoper in Skandinawië en het die August-prys, die Sweedse ekwivalent van die Bookerprys (Man Booker-prys) in 2009 gewen.
Tetradenia falafa
Tetradenia falafa is 'n struik wat deel is van die Lamiaceae familie. Die spesie is endemies aan Madagaskar.
Tetradenia brevispicata
Tetradenia brevispicata is 'n struik wat deel is van die Lamiaceae familie. Die spesie is inheems in Botswana, Namibië, Suid-Afrika en Zimbabwe. In Suid-Afrika kom die plant in Gauteng, Limpopo, Mpumalanga en Noordwes voor.
Jeffrey Jones
Jeffrey Jones (gebore 28 September 1946) is 'n Amerikaanse akteur. Hy is bekend vir sy rolle in die rolprente Amadeus (1984), Ferris Bueller's Day Off (1986), Howard the Duck (1986), en Ed Wood (1994).
Cadaba kassasii
Cadaba kassasii is 'n struik wat endemies aan Soedan is.
Tetradenia cordata
Tetradenia cordata is 'n struik wat deel is van die Lamiaceae familie. Die spesie is endemies aan Madagaskar.
Acanthascus dowlingi
Acanthascus (Staurocalyptus) dowlingi is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die geslag Acanthascus en behoort tot die familie Rossellidae. Die wetenskaplike naam van die spesie is die eerste keer geldig gepubliseer in 1893 deur Lambe.
Ruschia imbricata
Ruschia imbricata is 'n vetplant uit die vygiefamilie wat endemies aan Suid-Afrika is en kom in die Wes-Kaap voor.
The Emperor Of Lies
The Emperor of Lies is 'n roman deur Steve Sem-Sandberg wat afspeel in die 1940's.
Die verhaal sentreer rondom die karakter Mordechai Chaim Rumkowski, 'n 63-jarige Joodse sakeman in 'n konsentrasiekamp in die stad Łódź in Pole.
"Koning Chaim"; wat beskryf word as misterieus, ambisieus en monargies in sy benadering, dwing beide volwassenes en kinders om strawwe en veeleisende ure in werkswinkels te werk ten einde voorrade vir die Duitse militêre masjien te voorsien terwyl duisende ander Jode vervoer word na die Ooste om nooit weer gesien te word nie.
Die roman vra vrae soos of Rumkowski 'n medepligtige tot die Nazi regime is wat gedryf word deur magswellus en of hy 'n pragmatis is wat poog om Joodse lewens deur samewerking te red.
Sem-Sandberg het op ware kronieke van die mense in die ghetto van Łōdź gesteun ten einde 'n dwingende en briljante meditasie oor mag, korrupsie en kompromie te skep.
Die boek was 'n internasionale blitsverkoper en ook die wenner van die August-prys in Swede.
Die Independent het soos volg oor die boek berig: "Dit is die humaniteit van die verhaal, so ryk, deursigtig en helder, en tog onder meesterlike beheer, wat die lesers van hierdie donker boek aanlok en laat vra vir meer...'n meesterlike roman".
Ruschia impressa
Ruschia impressa is 'n vetplant uit die vygiefamilie wat endemies aan Suid-Afrika is en kom in die Wes-Kaap voor.
Haworthia blackburniae
Haworthia blackburniae is 'n meerjarige sukkulent wat tot die genus Haworthia behoort en deel van die fynbos en Sukkulente Karoo is. Die spesie is endemies aan die Wes-Kaap. Dit het 'n voorkomsgebied van 3 717 km² en die populasie verminder as gevolg van onwettige handel in die sukkulente bedryf. Die plant kom voor op die voorheuwels van die Swartberge tussen Ladismith en De Rust en suidwaarts tot by Rooiberg en die Gamkaberge. Die plant groei baie stadig en kweek moeilik. By die voorheuwels word die plant ook bedreig deur indringerplante.
Ruschia inclusa
Ruschia inclusa is 'n vetplant uit die vygiefamilie wat endemies aan Suid-Afrika is en kom in die Wes-Kaap voor.
Tetradenia goudotii
Tetradenia goudotii is 'n struik wat deel is van die Lamiaceae familie. Die spesie is endemies aan Madagaskar.
O'Hare Internasionale Lughawe
O'Hare is die tweede grootste passasierspilpunt vir United Airlines (insluitend United Express) na Houston se George Bush Interkontinentale Lughawe en hanteer 15,3 miljoen passasiers per jaar. O'Hare is United se grootste sentrum per aantal vlugte, met 'n totaal van 585 vlugte per dag. United is ook die grootste lugredery by O'Hare, en bedien meer as 45% van alle passasiers wat deur die lughawe beweeg. American Airlines is die tweede grootste operateur op O'Hare, en hanteer 37% van die passasiers. O'Hare is American Airlines se tweede grootste spil, na Dallas/Fort Worth Internasionale Lughawe.
Tetradenia fruticosa
Tetradenia fruticosa is 'n struik wat deel is van die Lamiaceae familie. Die spesie is endemies aan Madagaskar.
Hymedesmia gaussiana
Hymedesmia gaussiana is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
John Marshall Jones
John Marshall Jones (gebore 17 Augustus 1962) is 'n Amerikaanse akteur, vervaardiger, en regisseur. Hy is bekend vir sy rolle in die rolprente Sgt. Bilko (1996) en Con Air (1997), en in die televisiereekse John Doe (2002) en The Troop (2009).
Hymedesmia gaussiana
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1914 deur Hentschel.
Acanthascus entacanthus
Acanthascus (Staurocalyptus) entacanthus is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Cadaba mirabilis
Cadaba mirabilis is 'n struik wat inheems aan Ethiopië, Jemen, Kenia, Soedan en Somaliëis.
Tetradenia herbacea
Tetradenia herbacea is 'n struik wat deel is van die Lamiaceae familie. Die spesie is endemies aan Madagaskar.
Skokiaan
Skokiaan is ‘n alkoholiese drank wat aanvanklik deur die swart inwoners van die mynkampongs op die Witwatersrand berei is.
Die bestanddele is goedkoop en volop beskikbaar, maar soms is die gevolge van die gebruik van die drank fataal. Water, suiker, mieliemeel of meel van manna en suurdeeg word laat gis. Bykomende bestanddele, soos karbied, word soms toegevoeg om meer etielalkohol te verkry.
Haworthia bolusii
Haworthia bolusii is 'n meerjarige sukkulent wat tot die genus Haworthia behoort. Die spesie is endemies aan die Oos-Kaap en die Vrystaat. Die plant kan maklik met Haworthia cooperi verwar word.
Skokiaan
Etimologie
Die woord skokiaan kom blykbaar van die Zoeloe-woord isi-kokeya of isi-kokeyana met die waarskynlike betekenis van “kring by die dans” of “klein kamp”. Dit verwys glo na die gewoonte om onwettige drank te versteek.
Haworthia bolusii
Die plant het drie subspesies:
Luka Jones
Luka Jones (gebore 18 Augustus 1975) is 'n Amerikaanse akteur. Hy is bekend vir sy rolle in die rolprente The Campaign (2012), Her (2013), en The Pretty One (2013), en in die televisiereeks People of Earth (2016).
Tetradenia hildeana
Tetradenia hildeana is 'n struik wat deel is van die Lamiaceae familie. Die spesie is endemies aan Madagaskar.
Acanthascus fasciculatus
Acanthascus (Staurocalyptus) fasciculatus is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die geslag Acanthascus en behoort tot die familie Rossellidae. Die wetenskaplike naam van die spesie is die eerste keer geldig gepubliseer in 1899 deur Schulze.
Ruschia inconspicua
Ruschia inconspicua is 'n vetplant uit die vygiefamilie wat inheems aan Suid-Afrika en Namibië is. In Suid-Afrika kom dit in die Noord-Kaap voor.
Debrecen
Debrecen (Roemeens: Debreţin, Duits: Debrezin) is 'n stad in oostelike Hongarye, ongeveer 220 km oos van Boedapest geleë. Volgens die 2011-sensus het die stad 'n bevolking van 211 320 gehad, waarvan 99,7% Hongaars praat.
Acanthascus fuca
Acanthascus (Staurocalyptus) fuca is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die geslag Acanthascus en behoort tot die familie Rossellidae. Die wetenskaplike naam van die spesie is die eerste keer geldig gepubliseer in 1989 deur Tabachnick.
Hymedesmia gisleni
Die spons behoort tot die genus Hymedesmia en tot die familie Hymedesmiidae. Die wetenskaplike naam van die spesie is die eerste keer geldig gepubliseer in 1942 deur Alander.
Haworthia caesia
Haworthia caesia is 'n meerjarige sukkulent wat tot die genus Haworthia behoort. Die spesie is endemies aan die Wes-Kaap.
Geologiese plooiing
Geologiese Plooiing is plooie wat ontstaan wanneer lae geologiese gesteentes deur spanning in die aardkors vervorm word. Hierdie lae kon oorspronklik plat gewees het, of alreeds vervormde lae gewees het wat tydens afsetting of daarna vervorm is. Wanneer geplooide gesteentes aan 'n tweede fase van plooiing onderwerp word, kan baie ingewikkelde landsvorme ontstaan. Plooiing ontstaan a.g.v. drukkragte in die aardkors, wat veroorsaak word deur plaattektoniek (beweging van die aardkors).
Feitlik alle gesteentes is op die een of ander tyd onderwerp aan 'n vorm van spanning, wat plooiing tot gevolg kan hê. Plooie en verskuiwings is verantwoordelik vir baie komplekse strukturele verskynsels in sekere gebiede. Die belangrikste vormingswyse van bergreekse is deur antiklinale plooiing en oorskuiwings.
Plooie neem baie vorme aan, wat afhanklik is van die eienskappe van gesteentes, so os byvoorbeeld brosbreeksterkte, elastisiteit en plastisiteit. Wanneer die druk op 'n liggaam uit alle rigtings ewe groot is, word gepraat van hidrostatiese druk. Die druk wat op die gesteentes van die aardkors inwerk, word egter litostatiese druk genoem. Indien die druk nie van alle kante ewe groot is nie, ontstaan 'n skuifskeurspanning in die gesteente en neig die gesteente om van vorm te verander (vervorming of deformasie).
Ruschia intricata
Ruschia intricata is 'n vetplant uit die vygiefamilie wat endemies aan Suid-Afrika is en in die Noord-Kaap, Oos-Kaap, Vrystaat en die Wes-Kaap voorkom.
Geologiese plooiing
Daar kan 3 tipes vervorming onderskei word: elastiese, plastiese en breukvorming. By elastiese vervorming keer die gesteente na sy oorspronklike vorm terug wanneer die krag wat daarop inwerk, verlig word. Hierdie tipe vervorming kom onder meer voor by die seismiese ondersoek van die aardkors, waar drukgolwe deur die gesteentes dring. Elastiese vervorming is net moontlik tot by die elastisiteitsgrens. Indien die vervormingskrag te groot word, sal die gesteente plasties vervorm word, met ander woorde daar sal 'n mate van vervorming in die gesteente behoue bly.
Op hierdie wyse sal geplooide gesteentes ontstaan. By verdere vervorming kan die breuk sterkte van die gesteente oorskry word, sodat breukvorming sal plaasvind. Die snelheid waarmee plooie in die natuur ontstaan, is 'n onderwerp waaroor gespekuleer kan word. In laboratoriumeksperimente kan die werklike toestande nie akkuraat nageboots word nie, sodat interpretasie moeilik bly.
Matt Jones (akteur)
Matt Jones (gebore 1 November 1981) is 'n Amerikaanse akteur, regisseur, en vervaardiger. Hy is bekend vir sy rolle in die rolprente Red State (2011), The Night Is Young (2015), en Home (2015), en in die televisiereeks Pig Goat Banana Cricket (2015).
Geologiese plooiing
Terminologie
'n Plooi kan gedefinieer word as gesteentevervorming wat nie met breking gepaard gaan nie. Baie plooivorme kan hieruit ontstaan en kan deur middel van 'n uitgebreide terminologie aangedui word. 'n Plooi is altyd 'n geboe vlak of vlakke wat ontstaan het uit die vervorming van oorspronklike horisontale lae gesteentes.
Plooiing kan egter ook herhaaldelik in gesteentes plaasvind sodat, in sommige gevalle, verskillende plooiperiodes in 'n gesteente waargeneem kan word. Twee algemene tipes plooie word onderskei, naamlik die antiklinale plooi, waar die oudste gesteentes in die kern van die plooi aangetref word, en die sinklinale plooi, waar die kern van die plooi die jongste gesteentes bevat. In 'n eenvoudige plooi is die omgebuigde punt die kruin van die plooi en lê die flanke aan albei kante van die kruin.
Plooitipes
Plooitipes kan aan die hand van ses kriteria beskryf word:
- die vorm van die afsonderlike lae;
- die grootte van die plooi;
- die mate van simmetrie;
Ruschia laxa
Ruschia laxa is 'n vetplant uit die vygiefamilie en is endemies in Suid-Afrika.
Geologiese plooiing
Plooitipes
Op grond van die vorm van die geplooide lae kan 3 van die algemeenste tipes onderskei word, naamlik die oop plooi (lae net effens gebuig), die isoklinale plooi (die flanke van die plooi is feitlik parallel met mekaar) en die geslote plooi (die hoogteverskil tussen die trog en die kruin ongeveer gelyk aan die afstand tussen twee opeenvolgende plooie). Indien die kruine van die plooie geen geleidelike kromming vertoon nie, maar 'n abrupte rigtingverandering, word die plooie kinkelplooie genoem. Indien die assevlakke nie ewewydig met mekaar is nie, kan die plooi ŉ kofferplooi genoem word.
Die oriëntasie van die lae ten opsigte van mekaar hang saam met die ruimteprobleem wat ontstaan wanneer 'n aantal lae wat op mekaar lê, vervorm word. Relatief stewige lae behou in 'n plooi meestal dieselfde dikte (konsentriese of afstandsgetroue plooie), terwyl sagter lae in die flanke verdik en dan kongruente of vormgetroue plooie vorm. Waar 'n afwisseling van harde en sagte lae voorkom, ontstaan ŉ verfrommeling in die kern (disharmoniese plooie).
Die grootte van plooie kan soms akkuraat opgemeet word. In ander gevalle moet 'n skatting gemaak word. 'n Growwe indeling van plooie is: makroskopiese plooie (die afstand tussen twee opeenvolgende kruine is honderde meters of meer), mesoskopiese plooie (1 cm tot enkele tientalle meters wat waargeneem kan word in 'n monster of ŉ uitgrawing) en mikroskopiese plooiing (sigbaar met 'n mikroskoop). Die mate van simmetrie van ŉ plooi hang af van die lengteverhouding van albei flanke. Indien die flanke ewe lank is, word dit ŉ simmetriese plooi genoem, andersins is dit 'n asimmetriese plooi.
Die assevlak van 'n plooi kan vertikaal staan (normale plooi), horisontaal lê (oorhellende plooi) of skeef wegduik, waar dan van ŉ skewe plooi gepraat word. Die plooias kan 'n horisontale, vertikale of skuins helling aanneem. Wanneer die bostaande kenmerke in 'n bepaalde geval omskryf word (byvoorbeeld 'n mikroskopiese, geslote, vormgetroue, asimmetriese, skewe tot oorhellende plooi), hoef geen verdere gegewens of syfers verstrek te word om aan 'n ander persoon 'n beeld van die besondere plooi te gee nie.
Voorkoms
Plooie word in feitlik alle gesteentes aangetref, behalwe in onverharde afsettings (sand, klei, ensovoorts), omdat sulke materiaal onder normale omstandighede meestal nie plasties reageer nie. Plooiing in onverharde gesteentes hang meestal saam met 'n afsettingsproses. Wanneer kleimateriaal teen 'n helling onder water afgeset word, kan dit onder die invloed van 'n skok (aardbewing) afgly en ŉ opgerolde, gebroke struktuur aanneem.
Vloeiplooie ontstaan wanneer 'n waterryke laag deur 'n skok vloeibaar gemaak word en dan weer ŉ vaste vorm aanneem sodat die vloei plooi bewaar bly. Die meeste plooie kom in verharde gesteentes voor. Die meeste verharde gesteentes wat aan die oppervlak sigbaar is, bestaan uit materiaal wat vroeër in die see afgeset is. Deur plooiing en opheffing is die gebiede bo seevlak gelig. Die opheffing hang soms saam met orogenese, waar die plooiing beperk is tot 'n aantal plooiingsfases.
Omdat hierdie tipe plooiing baie gegewens kan oplewer aangaande die kragte wat tydens vervorming werksaam was, speel die beskrywing en interpretasie van plooie 'n belangrike rol by die geologiese ondersoek van plooiberge.
Acanthascus glaber
Acanthascus (Staurocalyptus) glaber is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Die spons behoort tot die geslag Acanthascus en behoort tot die familie Rossellidae. Die wetenskaplike naam van die spesie is die eerste keer geldig gepubliseer in 1897 deur Ijima.
Haworthia calva
Haworthia calva is 'n meerjarige sukkulent wat tot die genus Haworthia behoort. Die spesie is endemies aan die Oos-Kaap.
Tetradenia kaokoensis
Tetradenia kaokoensis  is 'n struik wat deel is van die Lamiaceae familie. Die spesie is endemies aan Namibië.
Michael Jones (akteur)
Michael Jones (gebore 24 Julie 1987) is 'n Amerikaanse akteur en vervaardiger. Hy is bekend vir sy rolle in die rolprente Lazer Team (2015) en Lazer Team 2 (2018), en in die televisiereeks RWBY (2012).
Tetradenia multiflora
Tetradenia multiflora is 'n struik wat deel is van die Lamiaceae familie. Die spesie is endemies aan Ethiopië.
Ruschia muelleri
Ruschia muelleri is 'n vetplant uit die vygiefamilie en is inheems in Suid-Afrika en Namibië. In Suid-Afrika kom dit in die Noord-Kaap voor.